b'\n_START_ARTICLE_\nHilkka Ravilo\n_START_PARAGRAPH_\nHilkka Eeva Ravilo (s. 18. marraskuuta 1940 Kiuruvesi) on suomalainen kirjailija._NEWLINE_Ravilon vanhemmat olivat pienviljelij\xc3\xa4 Juho Arpiainen ja Liisa Reme. H\xc3\xa4n k\xc3\xa4vi kansakoulun Kiuruvedell\xc3\xa4 sek\xc3\xa4 my\xc3\xb6hemmin reik\xc3\xa4korttil\xc3\xa4vistys- , puhtaaksipiirustus- ja konekirjoituskurssit. H\xc3\xa4n on ty\xc3\xb6skennellyt kotiapulaisena, reik\xc3\xa4korttil\xc3\xa4vist\xc3\xa4j\xc3\xa4n\xc3\xa4, piirt\xc3\xa4j\xc3\xa4-konekirjoittajana, edustustilan em\xc3\xa4nt\xc3\xa4n\xc3\xa4, hotellin keitti\xc3\xb6apulaisena, miesten asuntolan siivoojana, puhelinvaihteen hoitajana, konekirjoittajana ja tekstink\xc3\xa4sittelij\xc3\xa4n\xc3\xa4. Esikoisromaaninsa Kuin kansanlaulu h\xc3\xa4n julkaisi vuonna 1991. Ravilon kirja Mesimarjani, pulmuni, p\xc3\xa4\xc3\xa4skyni oli Finlandia-palkintoehdokkaana 1997. Ravilo on asunut Kiuruvedell\xc3\xa4 vuoteen 1957 ja sittemmin h\xc3\xa4n on asunut Kuopiossa, Lepp\xc3\xa4virralla, Lohjalla ja viimeksi Hein\xc3\xa4vedell\xc3\xa4.'